
				R E F E R A T  D E  A P R O B A R E 
privind desemnarea reprezentanților Consiliului Local al Municipiului Brad pentru a face parte din Comisia de evaluare a probei de interviu din cadrul concursului pentru ocuparea funcției de director adjunct la Școala
 Gimnazială „Horea, Cloșca și Crișan”  Brad – 
sesiunea iunie – octombrie 2022


	Prin Ordinul Ministrului Educației Naționale nr. 4597 din 6 august 2021, cu modificările și completările ulterioare, s-a aprobat Metodologia privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat.
	Conform prevederilor art. 5 alin. 4 lit. c pct. 2 (ii) din această metodologie, din componența Comisiei de evaluare a probei de interviu, pentru fiecare unitate de învăţământ, constituită prin decizie a inspectorului şcolar general face parte și
”[...]….b) un reprezentant al consiliului local și un membru supleant, desemnați prin hotărâre a consiliului local…”.
	„Reprezentantul consiliului local nu poate fi cadru didactic în unitatea de învățământ pentru care se desfășoară interviul și nici cadru didactic la secțiunea curentă a concursului sau cadru didactic care ocupă funcția de director/director adjunct”.
	Conform prevederilor art. 5 alin. 6 din același act normativ ”Membrii supleanți, prevăzuți în prezenta metodologie și nominalizați în deciziile de constituire a comisiilor la momentul emiterii acestora, înlocuiesc de drept membrii  titulari indisponibili.”
	De asemenea, potrivit prevederilor art. 5 alin. 8 din Metodologie ”În componența comisiilor prevăzute în prezenta metodologie sunt nominalizate ca membri doar persoane cu studii superioare”.
	 Prin adresa nr. 3140/1/01.08.2022, înregistrată la Primăria Municipiului Brad sub nr. 39077/01.08.2022, Inspectoratul Județean Hunedoara precizează că „în cazul în care, până la constituirea comisiilor pentru proba de interviu, autorităţile locale sau entitățile de învățământ nu îşi desemnează reprezentantul,  membru al comisiei de evaluare a interviului devine  un inspector școlar/un director care are încheiat contract de management ca urmare a promovării concursului/un profesor metodist. Aceeași procedură se aplică și în cazul neprezentării la proba de interviu a oricărui membru supleant”.
	Ținând cont de prevederile legale în vigoare, las la latitudinea Consiliului Local al Municipiului Brad desemnarea consilierilor locali care vor face parte, ca membru titular și respectiv membru supleant din Comisia de evaluare a probei de interviu din cadrul concursului pentru ocuparea funcției de director adjunct la școala Gimnazială „Horea, Cloșca și Crișan”  Brad – sesiunea  iunie – octombrie 2022.
 	În contextul celor de mai sus am inițiat prezentul proiect de hotărâre prin care am propus desemnarea reprezentanților Consiliului Local al Municipiului Brad, ca membru titular și respectiv membru supleant, în Comisia de evaluare a probei de interviu din cadrul concursului pentru ocuparea funcției de director adjunct la Școala Gimnazială „Horea, Cloșca și Crișan”  Brad – sesiunea iunie – octombrie 2022 și-l supun spre dezbatere și aprobare plenului Consiliului Local al Municipiului Brad în forma prezentată.	
	În susţinerea propunerii mele invoc prevederile art. 257 și art. 258 din Legea nr. 1/2011 a educaţiei naţionale, actualizată, precum şi ale art. 5 alin. 4 lit. c pct. 2 (ii)  din Metodologia privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat, aprobată prin Ordinul Ministrului Educației Naționale nr. 4597/2021, cu modificările și completările ulterioare. 

